Diari Oficial de la Generalitat Valenciana


Sumari del DOGV 6841, del 16-08-2012 (2012/7913)

RESOLUCIÓ de 20 de juliol de 2012, de la Direcció General de Producció Agrària i Ramaderia, per la qual s'establixen els preus màxims que ha de pagar l'alumnat pels productes lactis acollits a l'ajuda al seu consum en centres escolars durant el curs escolar 2012-2013.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6841

Data del DOGV
:   16-08-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/7913


Data del document
:   20-07-2012

Organisme emissor
:   Conselleria d'Agricultura, Pesca, Alimentació i Aigua

Tipus de document
:   Resolució

Descriptors 

:   * ajuda pública

RESOLUCIÓ de 20 de juliol de 2012, de la Direcció General de Producció Agrària i Ramaderia, per la qual s'establixen els preus màxims que ha de pagar l'alumnat pels productes lactis acollits a l'ajuda al seu consum en centres escolars durant el curs escolar 2012-2013. [2012/7913]  
  
  
  
  
  
\*\*\*\*\*\*\*\*\*\*\*\*\*\*\*\*\*\*\*  
  
El R(CE) 1234 del Consell, de 22 d'octubre de 2007, pel qual es crea una organització comuna de mercats agrícoles i s'establixen disposicions específiques per a determinats productes agrícoles (reglament únic per a les OCM), arreplega en l'article 102 la concessió d'una ajuda comunitària per al subministrament als alumnes de centres escolars de llet i determinats productes lactis a fi de fomentar el seu consum entre el dit estrat de la població.  
Esta ajuda està desplegada pel R(CE) 657/2008 de la Comissió, de 10 de juliol de 2008, pel qual s'establixen disposicions d'aplicació del R(CE) 1234/2007 quant a la concessió de l'ajuda comunitària per al subministrament de llet i determinats productes lactis als alumnes de centres escolars.  
En l'article 4 del dit reglament s'establix l'import unitari de l'ajuda segons les categories establides en el mateix reglament. Així mateix, en l'article 14 s'establix que a fi de garantir que l'import de l'ajuda siga repercutit en el preu pagat per la persona beneficiària, els estats membres podran fixar els preus màxims que han de pagar-se per alumne en relació amb els distints productes.  
En consideració a allò que s'ha exposat, a la seguretat jurídica i al coneixement de les persones beneficiàries i tenint en compte els preus proposats pel personal proveïdor de llet i productes lactis, resolc:  
Establir els preus màxims de referència que ha de pagar l'alumnat acollit a les ajudes al consum de llet i productes lactis en centres escolars durant el curs escolar 2012-2013, en les quanties que s'assenyalen a continuació per categoria i presentacions comercials.  
  
València, 20 de juliol de 2012.- El director general de Producció Agrària i Ramaderia, p. d. la secretària autonòmica d'Agricultura, Pesca, Alimentació i Aigua (articles 2 i 3 del Decret 113/2011, de 2 de setembre, del Consell, DOCV núm. 6602, de 06.09.2011): Mar Casanova Llorens.